《奉题时帆先生溪桥诗思图用覃溪师韵 其二》
清代·江德量

拈题迩英阁，亲度御毫曾。地回依香案，归迟拥院镫。

登台看衮衮，执卷尚兢兢。笑问源头水，生寒可胜冰。

作者简介：（1752—1793）清江苏仪徵人，字成嘉，一字量殊，号秋史。江恂子。乾隆四十五年进士，授编修，改江西道御史。善书，精小学，博通掌故。好藏碑版名书画古钱。撰《古泉志》及《广雅疏》，均未成。